**ZAPISNIK**

**sa 1. sjednice Vijeća mjesnog odbora Strožanac 2, održane dana 14. studenog 2023. godine u konferencijskoj sali u prizemlju zgrade Općine Podstrana**

(o sjednici se vodi tonski zapis)

Početak sjednice u 17:30 sati

**PRISUTNI VIJEĆNICI:**

1. Ljubomir Luketa
2. Matko Biočić
3. Tomislav Colić
4. Grgo Škaro
5. Joško Budimir

**OSTALI PRISUTNI:**

1. Branka Jovanović

Predsjednik Vijeća Ljubomir Luketa pozdravlja sve nazočne. Konstatira da je prisutno pet od pet vijećnika, utvrdio je da postoji potreban kvorum i da Vijeće može početi s radom.

Predsjednik Vijeća LJ. Luketa predlaže

***D N E V N I R E*** ***D***

1. ***Usvajanje Zapisnika sa Konstituirajuće sjednice Vijeća mjesnog odbora Strožanac 2,***
2. ***Prijedlog pravila mjesnog odbora asatrožanac 2***
3. ***Prijedlog Poslovnika o radu Vijeća mjesnog odbora asatrožanac 2***
4. ***Popis dijela komunalnih problema unutar MO Strožanac 2***
5. ***Komunikacija s mještanima***
6. ***Ostali komunalni problemi***
7. ***Razno***

Predsjednik vijeća LJ. Luketa stavlja dnevni red na glasanje.

Dnevni red je prihvaćen jednoglasno.

**Ad.1) Usvajanje Zapisnika sa Konstituirajuće sjednice Vijeća mjesnog odbora Grljevac**

Predsjednik vijeća LJ. Luketa stavlja Zapisnik sa Konstituirajuće sjednice Mjesnog odbora Strožanac 2 na glasanje.

Zapisnik je sa pet (5) glasova ZA usvojen.

***Ad. 2) Prijedlog pravila mjesnog odbora Strožanac 2***

Pitanja i primjedbi nema.

Predsjednik vijeća LJ. Luketa stavlja Prijedlog pravila mjesnog odbora na glasanje.

Prijedlog je sa četiri (4) glasa ZA i jednim (1) glasom SUZDRŽAN (Grgo Škaro) usvojen te se donosi

**ZAKLJUČAK**

1. **Usvajaju se Pravila mjesnog odbora Strožanac 2.**

**Ad.3.)**  **Prijedlog Poslovnika o radu vijeća mjesnog odbora Strožanac 2.**

Pitanja i primjedbi nema.

Predsjednik vijeća LJ. Luketa stavlja prijedlog na glasanje.

Prijedlog je sa četiri (4) glasa ZA i jednim (1) glasom SUZDRŽAN (Grgo Škaro) usvojen usvojen te se donosi

**ZAKLJUČAK**

1. **Usvaja se prijedlog Poslovnika o radu vijeća mjesnog odbora Strožanac 2.**

**Ad.4.) Popis dijela komunalnih problema unutar MO Strožanac 2**

Predsjednik vijeća LJ. Luketa uvodi u točku dnevnog reda.

**Ad.4.1) Komunalni otpad u ulici Put Starog sela**

Predsjednik vijeća LJ. Luketa uvodi u točku dnevnog reda.

Navodi da se u ulici Put Starog sela na dnu ulice baca smeće. On je reagirao da se stavi kontejner, na koji su se neki mještani žalili, pa je Čistoća pomaknula kontejner. Navodi kako bi trebalo reagirati prema Čistoći jer se ne zna kojim danima oni tu prolaze, nekada čiste a nekada ne.

Vijećnik M. Biočić kaže kako na stranicama Općine postoji raspored odvoza komunalnog otpada ali se oni ne drže tog rasporeda. Nekada se pokupi jednom a nekada dva puta tjedno.

Predsjednik vijeća LJ. Luketa predlaže da se uputi dopis Općini Podstrana glede neredovitog obavljanja odvoza komunalnog otpada u ulici Put Starog sela.

Predsjednik vijeća LJ. Luketa stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se uputi dopis Općini Podstrana** **glede neredovitog odvoza komunalnog otpada u ulici Put Starog sela.**

**Ad.4.2) Elementi nesigurnosti na križanju Put Starog sela i Cindrove ulice i Put Starog sela i Bleiburške ulice**

Predsjednik vijeća LJ. Luketa uvodi u točku dnevnog reda.

Prijedlog je uputiti Općini Podstrana dopis da se izradi prometni elaborat za područje mjesnog odbora Strožanac 2.

Predsjednik vijeća LJ. Luketa stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se uputi dopis Općini Podstrana glede izrade prometnog elaborata za područje mjesnog odbora Strožanac 2.**

**Ad.4.3) Elementi nesigurnosti na dijelu obalne šetnice uz Hotel Split**

Predsjednik vijeća LJ. Luketa uvodi u točku dnevnog reda.

Prijedlog je podizanje nivoa pješačke zone zbog ozljeda ljudi.

Predsjednik vijeća LJ. Luketa stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se uputi dopis Općini Podstrana glede podizanja nivoa pješačke zone kraj Hotela Split.**

**Ad.4.4) Komunalni otpad u ulici Put Poljičkih knezova**

Predsjednik vijeća LJ. Luketa uvodi u točku dnevnog reda.

Prijedlog je da se očisti ilegalno odlagalište komunalnog otpada u ulici Put Poljičkih knezova.

Predsjednik vijeća LJ. Luketa stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se uputi dopis Općini Podstrana da se očisti ilegalno odlagalište komunalnog otpada u ulici Poljičkih knezova.**

**Ad.5) Komunikacija s mještanima**

Predsjednik vijeća LJ. Luketa predlaže da se napravi grupa na WhatsApp - u sa svim članovima vijeća mjesnog odbora putem koje će komunicirati međusobno vezano za probleme u mjesnom odboru. Nadalje predlaže da se mještani javljaju njima osobno u fizičkom kontaktu.

Predsjednik vijeća LJ. Luketa stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se napravi grupa na WhatsApp - u sa svim članovima vijeća mjesnog odbora putem koje će međusobno komunicirati vezano za probleme u mjesnom odboru.**

**Ad.6) Ostali komunalni problemi**

**Ad.6.1) Problem ugrožene sigurnosti mještana unutar naselja (Grljevac, Strožanac Donji i Strožanac Gornji) zbog prometa kroz naselje tj. kolona automobila kroz naselje**

Vijećnik M. Biočić izlaže navedenu točku.

Vijećnik M. Biočić kaže da je kroz naselje gust promet cijeli dan ne samo ujutro i navečer. Također pojedini vozači doslovno jure kroz naselje čime je sigurnost mještana ugrožena jer ne mogu izići iz svojih kuća a i šetnja naseljem nije sigurna.

Pita zašto se ne izradi prometni elaborat kojim bi se ulica Poljičkih knezova proglasila glavnom ulicom, a sve ulice koje se s njom spajaju sporednim ulicama, s tim da se dio ulice između ulice Poljičkih knezova i ulice žrtava komunizma proglasi jednosmjernom ulicom, smjera iz ulice Poljičkih knezova prema ulici Žrtava komunizma i stavi pod video nadzor, kao što je to napravljeno kod pizzerije Fabio i jedan dio ulice Poljičkih knezova koji je stavljen pod video nadzor i za njega je napravljen prometni elaborat temeljem kojeg pišu kazne kod supermarketa Tommy. Misli da bi se ista stvar mogla napraviti i na tom dijelu, između ulice Poljičkih knezova i ulice žrtava komunizma i time bi se spriječio prolazak automobila iz smjera Grljevca gdje ljudi isto imaju problema sa sigurnosti jer svi jure.

Vijećnik J. Budimir kaže da što se tiče gužve na magistrali Općina ne može utjecati ništa jer to isključivo spada pod Hrvatske ceste. Što se tiče jednosmjerne ulice možda je to dobra ideja ali kako objasniti ljudima da ne mogu ići u drugom smjeru npr „put Leke“.

Vijećnik M. Biočić kaže da bi mogli ići „put Leke“ ali ne i nazad. Dalje navodi da dok ta ulica nije bila asfaltirana nije bilo prometa i svi su čekali na magistrali.

Vijećnik G. Škaro kaže da se s ovim prijedlogom ne rješava samo ulica vijećnika Biočića već i druge ulice.

Vijećnik M. Biočić kaže da treba izraditi elaborat, koja je glavna ulica, koje su ulice sporedne, postaviti signalizaciju, znak stop, ogledala, uspornike…

Vijećnik M. Biočić predlaže da se uputi Općinskom vijeću, načelniku i Upravnim odjelima prijedlog za izradu prometnog elaborata kojim bi se dio ulice Poljičkih knezova prema ulici Žrtava komunizma do raskrižja prema braniteljima proglasio jednosmjernom ulicom iz smjera Poljičkih knezova prema ulici Žrtava komunizma. Zatim predlaže izradu kompletnog prometnog elaborata za sve ulice kojim će se odrediti koje će se ulice proglasiti glavnim ulicama a koje sporednim ulicama, te staviti pripadajuću prometnu signalizaciju.

Vijećnik M. Biočić stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se Općinskom vijeću, načelniku i upravnim odjelima uputi prijedlog za izradu prometnog elaborata kojim bi se dio ulice Poljičkih knezova prema ulici Žrtava komunizma do raskrižja prema braniteljima proglasio jednosmjernom ulicom iz smjera Poljičkih knezova prema Ulici Žrtava komunizma, te izrada kompletnog prometnog elaborata za sve ulice kojim će se odrediti koje će se ulice proglasiti glavnim ulicama a koje sporednim ulicama uz postavljanje pripadajuće prometne signalizacije.**

**Ad.6.2) Zašto se Jadranska straža ne proglasi trajnim javnim dobrom?**

Vijećnik M. Biočić kaže da je od starih mještana Podstrane čuo da su to mještani Podstrane kupili , prije je bio vinograd i navodno se sada taj dio proglašava za građevnu namjenu.

Vijećnik M. Biočić predlaže za se Jadranska straža proglasi trajnim javnim dobrom.

Vijećnik M. Biočić stavlja prijedlog na glasanje.

Prijedlog je sa četiri (4) glasa ZA i jednim (1) glasom SUZDRŽAN (Joško Budimir) usvojen te se donosi

**ZAKLJUČAK**

1. **Usvaja se prijedlog da se Općinskom vijeću predloži da se Jadranska straža proglasi trajnim javnim dobrom.**

**Ad.6.3) Što je sa dijelom ulice Poljičkih knezova tzv.“ lakat“?**

Vijećnik M. Biočić pita u kojoj je fazi, da li se to rješava, dokle je Općina došla s tim?

Vijećnik M. Biočić predlaže da se Općini uputi pitanje u kojoj je fazi tzv. „lakat“.

Stavlja prijedlog na glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se Općini uputi pitanje u kojoj je fazi tzv. “lakat“.**

**Ad.6.4 ) Zašto se inzistira na spajanju ulice Plešin dolac i ulice Janka Bobetka kada se zna da to ne žele stanovnici ni jedne od navedenih ulica?**

Vijećnik M. Biočić kaže da su se stanovnici tih ulica žalili na taj potez Općine, jer navode da bi im se ugrozila sigurnost sa velikim prometom a i oduzima im se i zemljište da bi se proširila ulica a za koje bi im se isplatila naknada.

Vijećnik M. Biočić je protiv navedenog prijedloga spajanja navedenih ulica.

Stavlja prijedlog na glasanje.

Prijedlog je sa tri (3) glasova ZA i dva (2) glasa SUZDRŽAN (T. Colić i J. Budimir) usvojen te se donosi

**ZAKLJUČAK**

1. **Usvaja se prijedlog da se Općini Podstrana uputi dopis kojim se protive spajanju ulica Plešin dolac i Janka Bobetka.**

**Ad.6.5 ) Što je sa zatrpanim pothodnicima ispod magistrale ? (Pothodnik kod doma Vita).**

Zbog upadanja u riječ i nedovršenih rečenica i misli nije bilo moguće napisati Zapisnik vezano za izlaganje navedene točke.

Vijećnik M. Biočić predlaže da se uputi dopis Općini da se istraže svi pothodnici u Općini Podstrana.

Stavlja prijedlog na glasanje.

Prijedlog je sa četiri (4) glasa ZA i jedan (1) glas SUZDRŽAN (J. Budimir) usvojen te se donosi

**ZAKLJUČAK**

1. **Usvaja se prijedlog da se Općini Podstrana uputi dopis da se istraže svi pothodnici u Općini Podstrana.**

**Ad.6.6 ) Zašto se ne urede pješačke staze kroz naselje Strožanac Donji (od ulice Poljičkih knezova broj 97, 101 do ulice Popa Glagoljaša odnosno Podčeline), a koje su već kao takve upisne u zemljišne knjige.**

Vijećnik M. Biočić navodi da na zahtjev mještana postavlja navedeno pitanje. Predlaže da se navedeno pitanje postavi Općinskom vijeću.

**Ad.6.7) Zašto Općina ne kupi ili unajmi zemljište za parkirališta u Strožancu Donjem kao što je napravljeno u Grljevcu i drugim dijelovima Općine?**

Vijećnik M. Biočić kaže kako su mještani postavili ovo pitanje. Dalje navodi kako je Općina kupila zemljište za parkiranje nasuprot San Antonija.

Vijećnik J. Budimir kaže da ako ičega imamo, imamo parkirališta u Strožancu. Postavlja pitanje da za što im treba parking.

Vijećnk M. Biočić odgovara da im treba javni parking koji bi se naplaćivao.

Predlaže da općina otkupi zemljište za parking.

Vijećnk M. Biočić stavlja prijedlog za glasanje.

Prijedlog je sa dva (2) glasa ZA jedan (1) glas PROTIV I dva (2) SUZDRŽANA odbijen te se donosi

**ZAKLJUČAK**

1. **Odbija se Prijedlog za kupnju zemljišta za parking.**

**Ad.6.8) Zašto se na plažama ne postavi veći broj kanti za smeće jer se postojeće napune do 10 sati i stave odmah za plastiku staklo i limenke?**

Vijećnk M. Biočić kaže da mještani pitaju zašto se ne stavi veći broj kanti.

Predsjednik vijeća LJ. Luketa kaže da se kante uredno prazne.

Vijećnik M. Biočić predlaže da se stave veće kante.

Vijećnk M. Biočić stavlja prijedlog za glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se Općini uputi dopis da se na plažama postave veće kante za komunalni otpad.**

**Ad.6.9) Zašto se plaže ne čiste od trave, mete pijesak i slično, te prazne kante?**

Vijećnk M. Biočić stavlja prijedlog za glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se Općini uputi dopis vezano za čišćenje plaže.**

**Ad.6.10)**

Vijećnik G. Škaro kaže da u ulici Domovinskog rata pokraj vrtića Bambini nedostaje ograda te predlaže da se reagira prema Općini da se ograda postavi.

Vijećnk G. Škaro stavlja prijedlog za glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se Općini uputi dopis vezano uz postavljanje ograde pokraj vrtića Bambini u ulici Domovinskog rata.**

**Ad.6.11)**

Vijećnik G. Škaro kaže da kod tzv. „lakta“ pokraj trgovine dolazi do prometnog kolapsa, zbog dostavnih vozila i okupljanja radnika koji tu dolaze piti.

Vijećnik J. Budimir kaže da ne mogu komunalci potjerati radnike koji tu piju, već mogu jedino zvati policiju.

**Ad.6.12)**

Vijećnik G. Škaro kaže da u ulici Domovinskog rata pokraj Uniona je parkirana kamp kućica stranih registarskih oznaka.

Predlaže da se uputi komunalni redar u ulicu Domovinskog rata i da ukloni kamp kućicu koja je parkirana pokraj Uniona koja smeta vozačima jer je tu jako uska cesta.

Vijećnk G. Škaro stavlja prijedlog za glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se Općini uputi dopis da uputi komunalnog redara u ulicu Domovinskog rata da ukloni kamp kućicu koja je parkirana pokraj Uniona koja smeta vozačima, jer je tu jako uska cesta.**

**Ad.6.13)**

Vijećnik G. Škaro kaže da su na ulazu u ulicu Domovinskog rata šahte ostale otvorene zbog radova koji se tu izvode.

Predlaže da se uputi komunalni redar u ulicu i da se ne ostavljaju otvorene šahte i ugrožava sigurnost pješaka i automobila.

Vijećnk G. Škaro stavlja prijedlog za glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se uputi komunalni redar u ulicu Domovinskog rata gdje se izvode radovi i da se upozori na otvorene šahte kojima se ugrožava sigurnost pješaka i automobila.**

**Ad.6.13)**

Vijećnik G. Škaro kaže da postoji problem u ulici Domovinskog rata sa oborinskom odvodnjom.

Vijećnik T. Colić kaže da je to nadležnost Hrvatskih voda, koji kažu da su očistili ali na kraju to ispumpavaju vatrogasci.

Predlaže se da se pošalje dopis prema Općini s upitom u čijoj su nadležnosti kanali otpadnih voda, tko ih održava, čisti.

Vijećnk G. Škaro stavlja prijedlog za glasanje.

Prijedlog je sa pet (5) glasova ZA usvojen te se donosi

**ZAKLJUČAK**

1. **Usvaja se prijedlog da se uputi dopis Općini s upitom u čijoj su nadležnosti kanali otpadnih voda te tko ih čisti i održava.**

**Ad.7) Razno**

Nema postavljenih pitanja ni prijedloga.

Sjednica je završena u 18:45 sati.

Zapisnik vodila: Predsjednik VMO Strožanac 2

Branka Jovanović Ljubomir Luketa